সংখ্যাটোৰ আঁৰৰ কথা-জীমনি গগৈ অক্টোবৰ মাহৰ শেষৰ ফালে প্ৰস্তাৱটো আহিছিল - ডিচেম্বৰ মাহৰ "ফটাঢোল" ই-আলোচনীখনৰ সম্পাদনাৰ দ্বায়িত্ব ল'ব লাগে। একে আষাৰে না কৰিছিলো। আনুষংগিক কেইবাটাও কাৰণৰ লগতে প্ৰধান কাৰণটো আছিল, ই-আলোচনী এখন সম্পাদনা কৰাৰ ক্ষেত্ৰত যিধৰণৰ কাৰিকৰী দিশসমূহৰ কথা থাকে, সেই সম্পৰ্কে নূন্যতম জ্ঞানখিনিও মোৰ নাছিল। কিন্তু মোৰ এই অজ্ঞতাক নসাৎ কৰি আলোচনীখনৰ লগত পূৰ্বৰে পৰা জড়িত থকা লোকসকলে গোটেই কথাবোৰ এনেকৈ সহজ কৰি বুজাই দি মোৰ আগত দাঙি ধৰিলে যে মনৰ মাজত ভাল কাম এটা কৰাৰ হেঁপাহটোৱে উকমুকাই উঠিল।
